ΚΑΝΟΝΙΣΜΟΣ (ΕΚ) αριθ. 1235/98 ΤΗΣ ΕΠΙΤΡΟΠΗΣ της 15ης Ιουνίου 1998 για την τροποποίηση του κανονισμού (ΕΟΚ) αριθ. 3567/92 περί λεπτομερών κανόνων εφαρμογής σχετικά με τη χρησιμοποίηση και τη μεταβίβαση των δικαιωμάτων στον τομέα του προβείου και αιγείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989, περί κονής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1589/96 (2), και ιδίως το άρθρο 5γ παράγραφος 4, Εκτιμώντας: ότι ο κανονισμός (ΕΟΚ) αριθ. 3567/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1303/97 (4), προβλέπει ορισμένους κανόνες σχετικά με την ελάχιστη χρησιμοποίηση των δικαιωμάτων στην πριμοδότηση από τους παραγωγούς 7 ότι σύμφωνα με τις ισχύουσες επί του παρόντος διατάξεις, ένας παραγωγός, με ορισμένες προϋποθέσεις, μπορεί να μη χρησιμοποιήσει έως και το 30 % των δικαιωμάτων που κατέχει 7 ότι αυτό οδηγεί σε ορισμένα κράτη μέλη σε μερική χρησιμοποίηση των διαθεσίμων δικαιωμάτων 7 ότι η κατάσταση αυτή μπορεί να δημιουργήσει προβλήματα για τους νέους παραγωγούς που ζητούν δικαιώματα μέσω του εθνικού αποθέματος 7 ότι πρέπει συνεπώς να επιτραπεί στα κράτη μέλη να αυξήσουν το ελάχιστο ποσό χρησιμοποιήσεως των δικαιωμάτων αυτών μέχρι 90 % ποσοστό κάτω του οποίου τα εν λόγω διαιώματα, κατ' αρχήν, επιστρέφονται στο εθνικό απόθεμα και πληροφορούν σχετικά την Επιτροπή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των προβατοειδών και αιγοειδών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 6α του κανονισμού (ΕΟΚ) αριθ. 3567/92 τροποποιείται ως εξής: 1. Στην παράγραφο 2 η φράση «τουλάχιστον 70 % των δικαιωμάτων αυτών», αντικαθίσταται από τη φράση: «το ελάχιστο ποσοστό των δικαιωμάτων αυτών». 2. Στην παράγραφο 3 η φράση «τουλάχιστον 70 % των δικαιωμάτων αυτών», αντικαθίσταται από τη φράση: «το ελάχιστο ποσοστό των δικαιωμάτων αυτών». 3. Προστίθεται η ακόλουθη παράγραφος 4: «4. Τα κράτη μέλη καθορίζουν το ελάχιστο ποσοστό της χρησιμοποίησης των δικαιωμάτων στην πριμοδότηση σε 70 %. Ενημερώνουν σχετικά την Επιτροπή. Εντούτοις, τα κράτη μέλη μπορούν να αυξήσουν το ποσοστό αυτό μέχρι 90 %. Στην περίπτωση αυτή ενημερώνουν σχετικά την Επιτροπή.» Άρθρο 2 Ο παρών κανονισμός αρχίζει να ισχύει από την αρχή της περιόδου εμπορίας 1999. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Ιουνίου 1998.

[Source: multi_eurlex | Tokens: 2337]